Maj. Allister Smith is in S.A. gebore en het as kind in 'n sending huis groot geword. Hy het in Kaapstad as tiener tot bekering gekom. Hy het 13 jaar as Distriks landros in die staatsdiens gedien. Na 'n diep geestelike ondervinding het hy die roepstem tot voltydse diens gehoorsaam. Hierdie boek handel oor heiligmaking.
Hierdie boekie is 'n kort en eenvoudige studie van die Heilige Gees en moet geensins as 'n teologiese werk gesien word nie. Ons vertrou dat dit sal help om misverstande, vooroordeel en ongeloof uit te skakel, sodat daar met vrymoedigheid na 'n ondervinding met die Heilige Gees verlang sal word en Hy dan ook inderdaad as 'n inwonende Persoon ondervind sal word.
Patmos Briewe is veertien boodskappe wat aan die eindtydse kerk gerig word. Hierin word die tydlose waarhede in die Bybel beklemtoon, waaronder die weg van verlossing en heiligmaking, asook die ewige straf vir sondaars in die poel van vuur. Eindtydse godsdienstige dwalings word bespreek. Hieronder is die foute in die nuwe vertaling van die Bybel, die aanslag op die Godheid van Jesus, die koninkryksteologie en die ekumeniese beweging. Hierdie boek is geskryf om jou te help om jou geloof te ondersoek en seker te maak dat dit werklik op die Rots gebou is! Niemand kan bekostig om oningelig oor hierdie uiters belangrike sake te wees nie.
Jy moet weergebore word (Joh. 3:7). / Hervorming is nie weergeboorte nie. / God is gewillig om jou NOU te red. / Redding is 'n gawe. / Regspraak geskied op grond van geloof.
In hierdie boekie kan jy alles lees omtrent die verlore sondaar, valse bekerings, die straf oor die sonde, bekering, weergeboorte, hoe om tot bekering te kom en die ewigheid.
In hierdie boekie bied ons die saligheid vir die sondaar om gered te word, en dan vir die sukkelende kind van God, om sy toestand te besef, en die weg daaruit tot vryheid in Christus, in baie eenvoudige taal aan, met die bede dat die woorde van Christus in Joh. 8:32, "En julle sal die waarheid ken, en die waarheid (van God se Woord) sal julle vrymaak" die leser se ondervinding sal word.
'n Leek se bedenkinge. Om enigsins gesaghebbend daaroor te kan uitspraak gee, is 'n jarelange studie nodig. Maar daar is 'n ander aspek van die Darwinisme waarmee dit anders gesteld is en waaroor dit nie vir die leek onmoontlik is om self betroubare gevolgtrekkings te bereik nie.